CELEX: 32008D0677
Language: mt
Date: 2008-07-28 00:00:00
Title: 2008/677/KE: Deċiżjoni tal-Kummissjoni tat- 28 ta’ Lulju 2008 li temenda d-Deċiżjoni 2006/784/KE fir-rigward ta’ l-awtorizzazzjoni ta’ metodu għall-klassifika ta’ karkassi tal-majjal fi Franza (notifikata taħt id-dokument numru C(2008) 3803)

19.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 221/30
            
         DEĊIŻJONI TAL-KUMMISSJONI
   tat-28 ta’ Lulju 2008
   li temenda d-Deċiżjoni 2006/784/KE fir-rigward ta’ l-awtorizzazzjoni ta’ metodu għall-klassifika ta’ karkassi tal-majjal fi Franza
   (notifikata taħt id-dokument numru C(2008) 3803)
   (It-test Franċiż biss huwa awtentiku)
   (2008/677/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 3220/84 tat-13 ta’ Novembru 1984 li jistabbilixxi l-iskala Komunitarja għall-klassifika ta’ karkassi tal-majjali (1), u b’mod partikolari l-Artikolu 5(2) tiegħu,
   Billi:
   
               (1)
            
            
               Id-Deċiżjoni tal-Kummissjoni 2006/784/KE (2), tawtorizza seba’ metodi għall-klassifika ta’ karkassi tal-majjal fi Franza.
            
         
               (2)
            
            
               Sabiex jissemplifika l-kalkoli tal-kejl, il-Gvern Franċiż talab lill-Kummissjoni biex tawtorizza l-bdil tal-formula li tintuża fil-metodu “Capteur Gras/Maigre – Sydel (CGM)” għall-klassifika ta’ karkassi tal-majjal u ppreżenta r-riżultati tal-provi ta’ dissezzjoni tiegħu fit-tieni parti tal-protokoll li hemm stipulat fl-Artikolu 3(3) tar-Regolament tal-Kummissjoni (KEE) Nru 2967/85 ta’ l-24 ta’ Ottubru 1985 li jistabbilixxi regoli dettaljati għall-applikazzjoni ta’ l-iskala Komunitarja għall-gradazzjoni (klassifika) tal-karkassi tal-majjal (3).
            
         
               (3)
            
            
               L-eżami ta’ din it-talba wera li l-kundizzjonijiet għall-awtorizzazzjoni ta’ dan il-metodu ta’ klassifika ġew issodisfati.
            
         
               (4)
            
            
               Id-Deċiżjoni 2006/784/KE għandha għalhekk tiġi emendata skond dan.
            
         
               (5)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat ta’ Ġestjoni tal-Laħam tal-Majjal,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2006/784/KE huwa b’dan emendat skond l-Anness għal dan.
   Artikolu 2
   Din id-Deċiżjoni hija indirizzata lir-Repubblika Franċiża.
   
      Magħmula fi Brussell, 28 ta’ Lulju 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 301, 20.11.1984, p. 1. Ir-Regolament kif emendat l-aħħar bir-Regolament (KE) Nru 3513/93 (ĠU L 320, 22.12.1993, p. 5).
   
      (2)  ĠU L 318, 17.11.2006, p. 27. Id-Deċiżjoni kif emendata l-aħħar bid-Deċiżjoni 2008/293/KE (ĠU L 98, 10.4.2008, p. 16).
   
      (3)  ĠU L 285, 25.10.1985, p. 39. Ir-Regolament kif emendat l-aħħar bir-Regolament (KE) Nru 1197/2006 (ĠU L 217, 8.8.2006, p. 6).
   
      ANNESS
      Fl-Anness għad-Deċiżjoni 2006/784/KE fil-Parti 1 (Capteur Gras/Maigre – Sydel (CGM)), il-punt 3 jinbidel b’dan li ġej:
      
         
                     “3.
                  
                  
                     Il-kontenut tal-laħam dgħif tal-karkassi għandu jiġi kkalkulat billi tintuża l-formula li ġejja:
                     
                        
                            = 62,19 – 0,729 G2 + 0,144 M2
                     
                     fejn:
                     
                                 
                                    
                              
                              
                                 =
                              
                              
                                 il-perċentwali kkalkulata ta’ laħam dgħif fil-karkassa,
                              
                           
                                 G2
                              
                              
                                 =
                              
                              
                                 il-ħxuna tax-xaħam (inkluża l-ġilda), bejn it-tielet u r-raba’ kustilji mill-aħħar, 6 ċm lil hinn mil-linja tan-nofs tad-dahar, bi trajettorja parallela ma’ din il-linja (f’millimetri),
                              
                           
                                 M2
                              
                              
                                 =
                              
                              
                                 il-ħxuna tal-muskolu, bejn it-tielet u r-raba’ kustilji mill-aħħar, 6 ċm lil hinn mil-linja tan-nofs tad-dahar, bi trajettorja parallela ma’ din il-linja (f’millimetri).
                              
                           Din il-formula għandha tkun valida għall-karkassi li jiżnu bejn il-45 u l-125 kg.”